0000AAF9
नई दिल्ली: दिल्ली में आम आदमी मोहल्ला क्लीनिक में इलाज कराने वालों की संख्या रोजाना 50 हजार लोगों तक चली गई है. सीएम अरविंद केजरीवाल के इन क्लीनिकों में इलाज कराने वालों की संख्या में बड़ा इज़ाफा हुआ है. बता दें कि केजरीवाल सरकार ने दिसंबर 2020 तक 496 आम आदमी मोहल्ला क्लीनिक स्थापित किए हैं.
इनमें हर एक आम आदमी मोहल्ला क्लीनिक पर रोजाना औसतन 97 मरीज़ों का इलाज किया जा रहा है. सभी मोहल्ला क्लीनिकों में रोजाना 48 से 50 हजार मरीजों का इलाज हो रहा है. इस तरह एक महीने में 14.43 लाख और एक साल में 1.73 करोड़ मरीजों का इलाज इन क्लीनिक्स में किया जा रहा है.
केजरीवाल सरकार ने बच्चों के टीकाकरण पर भी खास ध्यान दिया है. वित्त वर्ष 2020-21 के दौरान 9 से 11 महीने की उम्र वर्ग के लगभग 1.82 लाख बच्चों का पूर्ण टीकाकरण किया गया. इस दौरान दिल्ली सरकार ने टीकाकरण में 64 फीसदी से अधिक लक्ष्य हासिल किया है.
घटिया क्वालिटी की दवाईयों को रोकने के लिए सख्ती राज्य में दवाईयों की बिक्री को लेकर औषधि नियंत्रण विभाग ने सख्ती बरती है, ताकि घटिया क्वालिटी की दवाईयां बाजार में ना आ सकें. औषधि नियंत्रण विभाग ने दिसंबर 2020 तक लगभग 30 हज़ार 73 बिक्री कंपनियों का निरीक्षण किया. इस दौरान नियमों का उल्लंघन करने वाले 397 कंपनियों के लाईसेंस निलंबित या रद्द कर दिए गए.
टीबी के मरीज़ों पर खास ध्यान दिल्ली सरकार का स्वास्थ्य विभाग टीबी के मरीजों पर खास ध्यान दे रहा है. टीबी के मरीजों पर निगरानी रखकर बड़ी संख्या में मरीजों को बीमारी से मु्क्ति दिलाई जा रही है. आंकड़ों के मुताबिक सरकार की ओर से टीबी से ग्रस्त 59 हज़ार 646 मरीज़ों का इलाज किया गया है.
इन सब के अलावा दिल्ली में गर्भवती महिलाओं के लिए आशा कार्यकर्ता खूब मददगार साबित हो रही हैं. दिसंबर 2020 तक आशा कार्यकर्ताओं ने दिल्ली में 1 लाख 20 हज़ार संस्थागत प्रसव कराए हैं.
एमपी के कांग्रेस नेता की हत्या का आरोपी अब तक गिरफ्तार नहीं, SC ने कहा- यह जंगलराज है
यह वेबसाइट कुकीज़ या इसी तरह की तकनीकों का इस्तेमाल करती है, ताकि आपके ब्राउजिंग अनुभव को बेहतर बनाया जा सके और व्यक्तिगतर तौर पर इसकी सिफारिश करती है. हमारी वेबसाइट के लगातार इस्तेमाल के लिए आप हमारी प्राइवेसी पॉलिसी से सहमत हों.
lim_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva